असहिष्‍णुता और अभिव्‍यक्ति दो ऐसे शब्‍द हैं, जिन्‍होंने पिछले दो वर्षों में हमारे देश में काफी ख्‍याति पाई है। ऐसी ख्‍याति जो पूरी दुनिया में चर्चित हुई। कभी धर्म के नाम पर तो कभी बोलने के नाम पर असहिष्‍णुता और अभिव्‍यक्ति की बात की गई। यह तो सच है कि हमारे संविधान ने बोलने की स्‍वतंत्रता दी है, लेकिन इसकी आड़ में आप किसी की भावनाओं को ठेस पहुंचाएं, या मान‍हानि करें तो क्‍या इसे सही कहा जाएगा। अभिव्‍यक्ति की आजादी के नाम पर आप पाकिस्‍तान जिंदाबाद कहें तो क्‍या यह सही है। अफज़ल गुरु एक ऐसा शख्‍स था, जिसने देश की संसद पर हमले की साजिश में आतंकियों की मदद की। उसे देश की सुप्रीम कोर्ट ने मौत की सजा सुनाई थी।